PATVIRTINTA

Rokiškio rajono savivaldybės tarybos

2019 m. vasario 20 d. sprendimu Nr.

1 b forma

**ROKIŠKIO RAJONO SAVIVALDYBĖS**

**KULTŪROS, SPORTO, BENDRUOMENĖS, VAIKŲ IR JAUNIMO GYVENIMO AKTYVINIMO PROGRAMOS APRAŠYMAS**

|  |  |
| --- | --- |
| Biudžetiniai metai | 2019 - ieji metai |
| Asignavimų valdytojas (-ai), kodas | Rokiškio rajono savivaldybės administracija, 188772248  Statybos ir infrastruktūros plėtros skyrius, 188772248  Kultūros, turizmo ir ryšių su užsienio šalimis skyrius, 188772248  Rokiškio kultūros centras, 191570541  Rokiškio krašto muziejus, 190263920  Rokiškio rajono savivaldybės Juozo Keliuočio viešoji biblioteka, 190263888  Rokiškio rajono kūno kultūros ir sporto centras, 173259236  Švietimo, kultūros ir sporto skyrius 191849224  Rokiškio turizmo ir tradicinių amatų informacijos ir koordinavimo centras, 302308156. |
| Vykdytojas (-ai), kodas | Rokiškio rajono savivaldybės administracija, 1  Statybos ir infrastruktūros plėtros skyrius, 9  Kultūros, turizmo ir ryšių su užsienio šalimis skyrius, 10  Rokiškio kultūros centras, 10.1  Rokiškio krašto muziejus, 10.2  Rokiškio rajono savivaldybės Juozo Keliuočio viešoji biblioteka, 10.3  Rokiškio rajono kūno kultūros ir sporto centras, 10.4  Švietimo, kultūros ir sporto skyrius, 12  Rokiškio turizmo ir tradicinių amatų informacijos ir koordinavimo centras , 12,31  Vaiko teisių apsaugos skyrius, 13  Juodupės seniūnija, 19  Jūžintų seniūnija, 20  Kamajų seniūnija, 21  Kazliškio seniūnija, 22  Kriaunų seniūnija, 23  Panemunėlio seniūnija, 24  Pandėlio seniūnija, 25  Obelių seniūnija, 26  Rokiškio kaimiškoji seniūnija, 27  Rokiškio miesto seniūnija, 28 |

|  |  |  |  |
| --- | --- | --- | --- |
| Programos pavadinimas | Kultūros, sporto, bendruomenės, vaikų ir jaunimo gyvenimo aktyvinimo programa | Kodas | 3 |

|  |  |  |  |
| --- | --- | --- | --- |
| **Programos parengimo argumentai** | Kultūros, sporto, bendruomenės, vaikų ir jaunimo gyvenimo aktyvinimo programa siekiama sudaryti sąlygas visiems savivaldybės gyventojams dalyvauti kultūrinėje ir sportinėje veikloje, skatinti gyventojų iniciatyvumą ir naujų idėjų plėtrą, jaunimo organizacijų veiklą. Programa numatoma užtikrinti turizmo informacijos sklaidą, palaikyti ryšius su užsienio partneriais.  Programa įgyvendinamos *savarankiškosios savivaldybės funkcijos*: gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybės Juozo Keliuočio viešosios bibliotekos ir jos filialų steigimas, reorganizavimas, pertvarkymas ir jų veiklos priežiūra); kūno kultūros ir sporto plėtojimas, gyventojų poilsio organizavimas; sąlygų verslo ir turizmo plėtrai sudarymas ir šios veiklos skatinimas. | | |
| **Ilgalaikis prioritetas**  **(pagal SPP)** | Ekonominės plėtros skatinimas ir konkurencingumo didinimas | Kodas | 1 |
| Sumanios visuomenės ir socialinės gerovės kūrimas | 2 |
| Darnus teritorijų ir infrastruktūros vystymas | 3 |
|  |  |
| **Šia programa įgyvendinamas įstaigos/padalinio strateginis tikslas:** | Aktyvinti bendruomenę, kultūrinę, sportinę veiklą bei didinti rajono turistinį ir rekreacinį patrauklumą | Kodas | 2 |
| Programa | Tęstinė | | |

|  |  |  |  |
| --- | --- | --- | --- |
| **Programos aprašymas:**  Šiandieninei Lietuvos visuomenei ne būdingi ne tik politiniai, ekonominiai ir socialiniai pokyčiai. Keičiasi bendruomenės vertybės, komunikacijos formos ir laisvalaikio leidimo būdai. Vis dėlto, kultūros poreikis, mokymas didžiuotis savo krašto kultūriniu palikimu ir dabartimi yra kiekvienos visuomenės gyvybingumo prielaida ir privalo būti puoselėjama. Vykdant programą, Rokiškio rajono savivaldybė numato išlaikyti kultūrines tradicijas rajone, kaupti ir saugoti krašto etnines, materialines ir dvasines vertybes bei jas perduoti jaunajai kartai, tinkamai organizuoti kultūros įstaigų veiklą, kelti kultūros paslaugų kokybę ir prieinamumą. Kultūros ir sporto renginių organizatoriams keliamas uždavinys – mažinti atskirų įstaigų organizuojamų nedidelių renginių skaičių. Vietoje jų įstaigos raginamos bendradarbiauti sujungiant žmogiškuosius, infrastruktūros bei finansinius išteklius ir organizuoti jungtinius renginius, orientuotus į aukštą programos ir organizavimo kokybę. Programa taip pat numato remti bendruomenės iniciatyvas, pagal finansines galimybes skatinti nevyriausybinių, sporto ir jaunimo organizacijų organizuojamus kultūrinius, socialinius ir kitokius projektus. Savivaldybė pasirengusi koofinansuoti kultūros, turizmo, sporto projektus, pirmenybę teikiant paslaugų plėtrai ir infrastruktūros (ypač įrengimų) gerinimo projektams. Taip pat programa siekiama užtikrinti turizmo ir amatų informacijos sklaidą, palaikyti ryšius su užsienio partneriais, emigravusiais asmenimis ir išeiviais. Tam postūmį duos didelį viešumą rajonui pritraukiantis „Rokiškis - Lietuvos kultūros sostinė 2019“ projektas. Gyvenimo kokybę svarbu gerinti šalinant sveikatos rizikas sukeliantį nepakankamą gyventojų fizinis aktyvumą. Rokiškio rajono savivaldybė skatins gyventojų įsitraukimą į savarankiškas ir organizuotas kūno kultūros ir sporto veiklas, sudarys sąlygas vaikų, paauglių, jaunimo, suaugusių bei neįgaliųjų užimtumo bei fizinio pasirengimo gerinimui. Kartu su biudžetinėmis įstaigomis, privačiais sporto klubais, Velykanio laisvalaikio parko bendruomene, nauju baseino ir pirčių kompleksu planuojami rajoniniai ir tarptautiniai sporto renginiai sudarys sąlygas dalyvauti apskrities ir respublikinėse varžybose, teikti metodinę ir organizacinę pagalbą, spręsti materialinės sporto bazės gerinimo klausimus.  **Efekto vertinimo kriterijus:**   * Kultūros renginiuose dalyvavusių ir turistinius objektus lankiusiųjų asmenų skaičiaus pokytis (lyginant su ankstesniais metais), proc. * Sportinėje veikloje dalyvavusių asmenų skaičiaus pokytis (lyginant su ankstesniais metais), proc. | | | |
| Programos tikslas | Tenkinti visuomenės kultūrinius ir sporto poreikius, remti turizmo plėtrą ir vietos bendruomenės iniciatyvas. | Kodas | 1 |
| **Tikslo aprašymas:**  Tikslu siekiama efektyviai organizuoti savivaldybės kultūros ir turizmo įstaigų veiklą, skatinti gyventojų įsitraukimą į savarankiškas ir organizuotas kūno kultūros ir sporto veiklas, remti gyventojų iniciatyvas, nevyriausybinių, sporto ir jaunimo organizacijų veiklą, o taip pat palaikyti ryšius su užsienio partneriais, įgyvendinti projektą „Rokiškio – Lietuvos kultūros sostinė 2019“, gerinti kultūros ir turizmo paslaugų infrastruktūrą pasinaudojant LR Kultūros ministerijos dotacija, Europos Sąjungos bei nacionalinių fondų parama. Rajono renginių programoje – valstybinių švenčių minėjimai, kalendorinių švenčių, jubiliejinių sukakčių, vyriausybės paskelbtų teminių metų renginiai. Turizmo ir tarptautinių ryšių veiklos orientuotos į turimų partnerių bendradarbiavimo su saviavaldybės įstaigomis veiklas, Rokiškio krašto emigrantų ir išeivijos ryšių užmezgimą, kultūrinio turizmo populiarinimą kaimyninėse bei ES šalyse.  **Rezultato vertinimo kriterijai::**   * Organizuotų kultūros ir sporto renginių skaičiaus pokytis (lyginant su ankstesniais metais), proc. * Organizuotų kultūros ir sporto renginių ir jų lankytojų skaičiaus santykis.   Tikslui pasiekti numatoma įgyvendinti 4 uždavinius:  **1 uždavinys. Užtikrinti kultūros įstaigų funkcionavimą ir paslaugų plėtrą, vykdyti turizmo informacijos ir meno sklaidą.**  Įgyvendinamu uždaviniu Rokiškio rajono savivaldybė numato finansuoti, koordinuoti arba/ir organizuoti:   * Valstybinų, kalendorinių švenčių, minėjimų, etnokultūrą puoselėjančių švenčių, kitų renginių, tenkinančių gyventojų kultūrinius poreikius, kokybišką įgyvendinimą. * Projekto „Rokiškis – Lietuvos kultūros sostinė 2019“ įgyvendinimą. Projekto vykdytojas – Rokiškio kultūros centras, projekto programą įgyvendina Rokiškio miesto biudžetinės ir viešosios įstaigos, kurių vadovų darbo grupė patvirtinta Rokiškio r. savivaldybės mero 2019 m. sausio 11 d. potvarkiu Nr. MV-2. * Informacinių leidinių apie Rokiškio kraštą kūrimą ir leidybą valstybine ir pagrindinius turizmo srautus teikiančių šalių kalbomis (latvių, rusų, vokiečių, anglų kl.). * Rokiškio kultūros centro veiklą. Biudžetinė įstaiga Rokiškio kultūros centras plėtoja ir populiarina teatro, choro, liaudies instrumentinės muzikos, tautinio ir modernaus šokio mėgėjų meno kolektyvų ir menininkų veiklą, profesionalaus ir šiuolaikinio meno sklaidą. Rokiškio rajono savivaldybė siekia sudaryti sąlygas kiekvienam bendruomenės nariui įsitraukti į kūrybinę–meninę veiklą, surasti patinkančią laisvalaikio formą, savirealizacijos erdvę. * Rokiškio krašto muziejaus veiklą. Biudžetinė įstaiga Rokiškio krašto muziejus ir 2 muziejaus padaliniai – Kriaunų istorijos muziejus ir Laisvės kovų istorijos muziejus Obeliuose vykdo kraštotyrinę tiriamąją, leidybinę veiklą, organizuoja parodas, etnokultūros ir pramoginius renginius, vykdo aktyvius dvaro parko tvarkymo ir priežiūros darbus, populiarina nekilnojamąjį kultūros paveldą, kaupia muziejinių vertybių fondą, užsiima nuolatine istorinių vertybių saugojimo, restauravimo ir konservavimo veikla. * Juozo Keliuočio viešosios bibliotekos veiklą. Biudžetinės įstaigos Juozo Keliuočio viešosios bibliotekos tinklą sudaro Rokiškio r. savivaldybės Juozo Keliuočio viešoji biblioteka ir 38 jos filialai. Įstaiga savo veikla siekia užtikrinti informacijos išteklių, atitinkančių kintančios visuomenės poreikius, kaupimą bei teisę į šią informaciją kiekvienam lankytojui, užtikrina aktyvų dokumentų fondų formavimą. * Rokiškio turizmo ir tradicinių amatų informacijos ir koordinavimo centro veiklą. Biudžetinė įstaiga Rokiškio turizmo ir tradicinių amatų informacijos ir koordinavimo centras savivaldybėje įsteigtas siekiant užtikrinti turizmo, etnokultūros ir tradicinių amatų informacijos rinkimą ir sklaidą bei šių veiklų organizavimą ir koordinavimą rajone. Įstaiga stiprina Rokiškio miesto ir rajono ekonominę ir aplinkos gerovę, skleidžia turizmo informaciją, išsaugant kultūrinį paveldą ir vykdant vietos rinkodarą. Renka, kaupia ir nemokamai teikia turistams bei Rokiškio miesto ir rajono svečiams informaciją apie teikiamas turizmo paslaugas, lankytinas Rokiškio rajono vietoves, objektus, tradicinius amatus, amatininkus ir etnokultūrą. Rengia, leidžia ir platina informacinius bei kartografinius leidinius apie turizmo paslaugas, objektus ir vietoves. Populiarina rajono kultūros paveldą ir etnokultūrą, kuria tradicinių amatų koordinacinę sistemą Rokiškio rajone. Sudaro sąlygas tradiciniams amatininkams pristatyti ir prekiauti tautinio paveldo produktais. * Rokiškio rajono seniūnijų kultūros specialistų veiklą. Rokiškio rajone dirba xx seniūnijų specialistai kultūrai, įgyvendinantys xx kultūros projektus vietos bendruomenėse: organizuoja įvairių žanrų renginius, nuo edukacinių programų iki profesionalaus meno sklaidos. Taip pat organizuojamos įvairios kraštiečių, kalendorinės šventės, poilsio ir pramoginiai renginiai, parodos. 2019 metais seniūnijose bus įgyvendinama paralelinė Kultūros sostinės projekto programa „Rokiškis+“. Dėl šios priežasties svarbu stiprinti kaimo kultūros renginių organizavimui reikalingą materialinę bazę.   **Produkto vertinimo kriterijai:**   * Išleistų leidinių / pagamintų regalijų skaičius; * Turizmo ir tradicinių amatų informacijos ir koordinavimo centro paslaugų gavėjų skaičius * Surengtų švenčių, paminėjimų ir kitų renginių skaičius; * Įsigytas kaimo kultūros paslaugoms skirtas inventorius, vnt.; * Kultūros centro paslaugų gavėjų skaičius; * Muziejaus lankytojų skaičius; * Sukurtas bibliotekos, verslo ir NVO klasteris; * Gyventojų aptarnavimo procentas viešojoje bibliotekoje; * Viešojoje bibliotekoje sukurta interaktyvi erdvė vaikams; * Parengtas turistinis maršrutas; * Modernizuotos muziejaus ekspozicijos * Pastatytas informacinis terminalas; * Kultūros paslaugas teikiančių organizacijų skaičius; * Kultūros paslaugų gavėjų skaičius Pandėlyje; * Kultūros paslaugų gavėjų skaičius Panemunėlyje; * Kolektyvų, besiruošiančių dalyvauti Dainų šventėje skaičius; * Įgyvendintas projektas Rokiškis – Lietuvos kultūros sostinė 2019; * Įgyvendintos projekto Rokiškis – Lietuvos kultūros sostinė 2019 viešinimo paslaugos; * Sukurta inovatyvi paslauga Rokiškio krašto muziejuje; * Pagerinta kultūros paslaugų infrastruktūra.   **2 uždavinys. Skatinti kūno kultūros ir sporto plėtrą bei gyventojų fizinį aktyvumą.**  Savivaldybėje kūno kultūros ir sporto politiką, Lietuvos Respublikos įstatymus, Vyriausybės nutarimus, savivaldybės institucijų sprendimus ir kitus teisės aktus, reglamentuojančius kūno kultūros ir sporto veiklą, įgyvendina Rokiškio rajono kūno kultūros ir sporto centras. Rokiškio rajono savivaldybė siekia skatinti kūno kultūros ir sporto plėtrą bei gyventojų fizinį aktyvumo augimą, sudaryti sąlygas neįgaliesiems dalyvauti kūno kultūros ir sporto veikloje, skatinti kūno kultūros ir sporto specialistų kvalifikacijos kėlimą, organizuoti sporto varžybas, žaidynes, šventes, stovyklas, skatinti naujų sporto renginių atsiradimą. Vienas iš uždavinių yra sąlygų rajono sportininkams ir komandoms dalyvauti sporto renginiuose, žaidynėse, čempionatuose, pirmenybėse, taurių ir tarptautinėse varžybose sudarymas. Planuojama vykdyti bendrus biudžetinių įstaigų ir privačių sporto paslaugų teikėjų renginius. Svarbi ateinančio laikotarpio veikla - baseino veiklos koordinavimas, paslaugų aktyvi komunikacija regione siekiant efektyvaus objekto eksploatavimo.  **Produkto vertinimo kriterijai:**   * Suorganizuotų sporto varžybų ir kitų renginių skaičius; * Suorganizuotų tarptautinių sporto renginių skaičius; * Baseino paslaugų vartotojų skaičius.   **3 uždavinys. Remti nevyriausybinių ir jaunimo organizacijų veiklą, skatinti gyventojų iniciatyvas ir palaikyti ryšius su užsienio partneriais.**  Įgyvendinamu uždaviniu savivaldybė numato stiprinti vaikų, iš socialinės rizikos šeimų, auginančių vaikus, sąrašo užimtumą, jų integraciją į visuomenę, įtraukti šeimą, globėjus į pagalbos vaikui procesą, suteikti vaikams pozityvios ir įvairiapusės socializacijos galimybes, ieškoti įvairiapusio ir saugaus laisvalaikio galimybių savirealizacijos erdvės nerandančiam jaunimui. Suplanuota finansuoti nevyriausybinių organizacijų projektus, vykdyti jaunimo politikos įgyvendinimo programą. Nevyriausybinės, sporto ir jaunimo organizacijos atstovaudamos gyventojų interesus inicijuoja aktualių problemų sprendimą, prisideda prie gyvenimo kokybės gerinimo. Šių organizacijų dėka išryškėja atskirų piliečių grupių interesai ir poreikiai, kurie orientuoja savivaldybės politikus ir administraciją į jų tenkinimą.  Siekiant skatinti vaikų ir jaunuolių socializaciją, užkirsti kelią priklausomybę sukeliančių medžiagų vartojimui ir nusikalstamumo plitimui, Rokiškio rajono savivaldybė numato įgyvendinti vaikų ir jaunimo socializacijos ir narkotikų ir narkomanijos, nusikalstamų veikų prevencijos ir kontrolės programas. Programomis siekiama plėtoti vaikų ir jaunimo socializacijos galimybes, skatinti kultūrinės ir pilietinės brandos ugdymą, gerinti vaikų ir jaunimo pilietinio ir tautinio ugdymo sąlygas.  Rokiškio rajono savivaldybė yra pasirašiusi 13 bendradarbiavimo ir partnerystės sutarčių su užsienio partneriais. 2017 metais pasirašyta sutartis su tarptautine organizacija „Douzelage“, vienijančia 28 Europos Sąjungos šalių miestus. 2019 m. planuojama pasirašyti sutartį su Ukrainos respublikos, Chmelnickio regiono Starokonstantinovo rajono savivaldybe. Numatoma finansuoti ryšių su užsienio partneriais palaikymą bendrų projektų inicijavimo susitikimuose, įsimintinų datų minėjimuose bei skatinant bei koorfinansuojant aktyvesnį rajono švietimo, kultūros ir sporto įstaigų, NVO dalyvavimą bendruose projektuose su savivaldybės partneriais. Tarptautiniai savivaldybės ryšiai plėtojami ir per tradicinius tarptautinius renginius: mėgėjų teatrų festivalį „Interrampa“, Vargonų muzikos festivalį, Klasikinės muzikos festivalį, šiuolaikinio meno festivalį „Startas“, tarptautinius dailininkų ir medžio drožėjų plenerus, parodas, išeivijos renginiuose, koncertuose.  **Produkto vertinimo kriterijai:**   * Paslaugas gavusių socialinės rizikos vaikų skaičius; * Jaunimui skirtose socializacijos programose dalyvavusių jaunuolių skaičius; * Jaunimui skirtose narkotikų programose dalyvavusių jaunuolių skaičius; * Jaunimui skirtose politikos programose dalyvavusių jaunuolių skaičius; * Savanoriškoje tarnyboje dalyvavusių jaunuolių skaičius; * Finansuotų nevyriausybinių organizacijų projektų skaičius; * Partnerių, su kuriais pasirašytos bendradarbiavimo ir partnerystės sutartys, skaičius; * Paramą talentingiems jauniems žmonėms gavusių skaičius; * Meninio akcento įrengimas Rotary parke.   **4 uždavinys. Vykdyti projektus, didinančius rajono kultūrinį-turistinį patrauklumą ir skatinančius amatų plėtrą**  Biudžetinei įstaigai, Rokiškio turizmo ir tradicinių amatų informacijos ir koordinavimo centrui, keliamas uždavinys – vystyti, saugoti tradicinius amatus ir didinti turizmo potencialą Rokiškio krašte . 2019-2021 metais šiam centrui, kartu su vietos kultūros darbuotojais, ir NVO, verslo atstovais keliami uždaviniai įveiklinti Salų, Onuškio dvarų aplinką, populiarinti Ilzenbergo dvaro veiklą, Sartų regioninio parko dalį Rokiškio rajone, Jūžintų bažnyčią ir kitus objektus, siūlant šių vietų tolesnio tvarkymo ir pritaikymo turizmui darbus. Teikiant vienijantį projektinį pasiūlymą, apjungti rajono privataus sektoriaus apgyvendinimo ir maitinimo įmonių, transporto paslaugos teikėjų, suinteresuotų NVO, amatininkų potencialą. Keliamas uždavinys plėtoti sukurtą unikalų kultūrinio turizmo produktą „Kultūrinės atostogos“, kuris patrauktų turistus ne tik iš Lietuvos, bet ir užsienio. Šio produkto planavimo ir įgyvendinimo darbams suburti kultūros ir turizmo paslaugų teikėjų klasterį. Rokiškio krašto muziejui keliamas uždavinys siekti didesnio sutelktumo gerinant turizmo rinkodarą Kriaunų ir Obelių muziejuose. Šio uždavinio įgyvendinimui baigiami įgyvendinti projektai, numatantys turizmo infrastruktūros ženklinimą, bei amatų dirbtuvių įrengimą Salose.  **Produkto vertinimo kriterijai:**   * Įrengti infrastruktūros objektų ženklinimai; * Įrengto amatų dirbtuvės Salose. | | | |

|  |
| --- |
| **Numatomas programos įgyvendinimo rezultatas:**  Įgyvendinus programos tikslus, uždavinius ir priemones, bus finansuojama savivaldybės kultūros įstaigų veikla ir paslaugų plėtra, profesionalaus ir mėgėjų meno sklaida. Finansuojant BĮ Turizmo ir tradicinių amatų informacijos ir koordinavimo centro veiklą bus užtikrinama turizmo informacijos sklaida ir turizmo paslaugų plėtra. Programa numatoma skatinti sporto plėtrą rajone, vis daugiau gyventojų įtraukiant į savarankiškas ir organizuotas kūno kultūros ir sporto veiklas. Remiant nevyriausybinių organizacijų projektus ir įgyvendinant jaunimui aktualias programas bus sprendžiamos atskirų socialinių grupių problemos, padedama šioms grupėms lengviau integruoti į visuomenę.  Šiuo metu Rokiškio rajono savivaldybė bendradarbiauja su 13 užsienio partnerių (miestai / savivaldybės) ir 28 šalis vienijančia organizacija „Douzelage“. Programa leis palaikyti ir plėtoti bendradarbiavimo ryšius tarp partnerių. |

|  |
| --- |
| **Galimi programos vykdymo ir finansavimo šaltiniai:** Savivaldybės biudžetas, Valstybės biudžetas, ES lėšos, nacionalinių fondų lėšos, skolintos lėšos ir kitos lėšos. |

|  |
| --- |
| **Veiksmai, numatyti Rokiškio rajono savivaldybės strateginiame plėtros plane, kurie susiję su vykdoma programa:**  **1 PRIORITETAS. EKONOMINĖS PLĖTROS SKATINIMAS IR KONKURENCINGUMO DIDINIMAS**  **2 Tikslas. Didinti rajono turistinį ir rekreacinį patrauklumą.**  1.2.1 Uždavinys. Plėtoti ir atnaujinti turizmo ir poilsio infrastruktūrą.  1.2.2. Uždavinys. Gerinti informacijos apie rajono turizmo išteklius ir paslaugas sklaidą  **2 PRIORITETAS. SUMANIOS VISUOMENĖS IR SOCIALINĖS GEROVĖS KŪRIMAS.**  **2.3. TIKSLAS. Užtikrinti kokybiškas kultūros ir sporto paslaugas, skatinti gyventojų aktyvumą.**  **2.3.1.** Uždavinys.Didinti kultūrinės aplinkos ir paslaugų kokybę bei prieinamumą.  **2.3.2** Uždavinys**.** Gerinti sporto ir aktyvaus laisvalaikio pasirinkimo galimybes, skatinti sporto plėtrą  **3 PRIORITETAS. DARNUS TERITORIJŲ IR INFRASTUKTŪROS VYSTYMAS**  **3.4. TIKSLAS. Užtikrinti darnią teritorinę plėtrą ir kokybišką gyvenamąją aplinką.**  3.4.2 Uždavinys. Kurti saugią ir kokybišką gyvenamąją aplinką. |

|  |
| --- |
| **Susiję įstatymai ir kiti norminiai teisės aktai:**  Lietuvos Respublikos vietos savivaldos įstatymas, Lietuvos Respublikos etninės kultūros valstybinės globos pagrindų įstatymas, Lietuvos Respublikos biudžetinių įstaigų įstatymas, Lietuvos Respublikos kultūros centrų įstatymas, Lietuvos Respublikos muziejų įstatymas, Lietuvos Respublikos bibliotekų įstatymas, Lietuvos Respublikos tautinio paveldo produktų įstatymas, Lietuvos Respublikos labdaros ir paramos įstatymas, Etninės kultūros valstybinė programa, Lietuvos Respublikos kūno kultūros ir sporto įstatymas, Lietuvos Respublikos jaunimo politikos pagrindų įstatymas, Lietuvos Respublikos Vyriausybės 2010 m. gruodžio 1 d. nutarimas Nr. 1715 „Dėl Nacionalinės jaunimo politikos 2011–2019 metų plėtros programos patvirtinimo” , LR Turizmo įstatymas, LR Nekilnojamojo kultūros paveldo apsaugos įstatymas, Kultūros objektų aktualizavimo 2014-2020 m. programa. Valstybės investicijų programa ir kt. |